Krúpa, Juraj, poslanec NR SR (2021-11-26):
Ďakujem. Ja sa budem snažiť by stručný. Vidím, že sa nám tu začínajú šíriť rôzne informácie typu, že takýmto spôsobom sa snažíme uvoľňovať aj drogovú politiku týkajúcu sa tvrdých drog. Čo sme, samozrejme, vedeli si predstaviť, že niečo také príde, že tu nastane táto panika. Ja vám chcem len vysvetliť jedno. Tento zákon, ktorý je dnes platný, jasne určuje minimálne a maximálne sadzby za všetky drogy. To znamená, že keď vás prichytia aj s nejakou minimálnou dávkou pervitínu alebo extázy, tak nemusíte byť postihnutý nijak alebo dostanete takisto len pokutu. Takto je dnes nastavený zákon. Záleží to len od sudcu. Tie drogy, prečo sú neni takto rozdelené medzi to, že to je marihuana a toto je pervitín a tak ďalej, sú aj, samozrejme, rôzne vlastnosti týchto drog. Ja nie som nejaký expert, ale máte takisto drogy, ktoré nespôsobujú závislosť, ako je napríklad extáza, LSD alebo psilocybín. Potom máte, samozrejme, látky, ktoré spôsobujú závislosť, a to sú, samozrejme, pervitín, heroín a ja neviem, čo tam ešte je, a takéto všelijaké tie opiod... opio... opio... opiodové látky. A tuto sa tie drogy rozdeľujú na mäkké a tvrdé. A niektoré z tých tvrdých sú ne... sú, sú, nespôsobujú závislosť a tak ďalej a tak ďalej. Čiže aj tie diagnózy, ktoré sú z toho a podobne, sú rôzne. Preto špecifikovať jednu a vybrať jednu a ignorovať iné je komplikované. Je komplikované. A dokonca ďalší problém je, že stále vznikajú nové a nové drogy. Ľahké, tvrdé, akékoľvek. Teraz ja neviem ani, kratom, tuším, sa to volalo. To bolo niečo, čo sa normálne že voľne predávalo na Slovensku doteraz, až kým sa neprišlo na to, že to je vlastne droga. A áno, samozrejme, to sa normálne dovážalo niekde z Indonézie alebo čo, zomleté nejaké rastliny ani neviem, čo to bolo, hej. Ja som sa to len niekde dočítal a, a čiže ten, ten, ten zoznam sa stále rozširuje. Čiže to nie je niečo, čo je že fixne dané, že máme len marihuanu, heroín a, ja neviem, pervitín, hej. Čiže tých drog sa vyvíja, vymýšľa každý, každú chvíľu nejak ďalšie množstvo. Takže toto preto je to aj v tomto kontexte vnímané takto. Čo my, samozrejme, ale v tomto zmysle robíme, je, že sa zameriavame, samozrejme, na to, čo je pre nás najrozšírenejšie, za čo považujeme a myslím si, že všetci sa na tom zhodneme, teda pokiaľ nechceme trýzniť ľudí a mať z toho radosť, že ľudia väčšinou z mladíckej nerozvážnosti alebo podobne skúšajú marihuanu a hrozia im za to tresty. Tu ten problém je v tom, že my sa nesnažíme, toto nie je návrh na dekriminalizáciu marihuany, akoby ste mali dojem. To je znižovanie trestných sadzieb. Takže prosím vás pekne, toto nejde o to, že sa tu budeme baviť o tvrdých a mäkkých drogách a podobné záležitosti, že títo všetci dostanú nejaké úľavy alebo niečo podobné. Čiže tu nejde o žiadny nejaký tzv. drogový klondike ani nič podobné. Tu ide o to, aby tí ľudia, ktorí sú prichytení, lebo opýtam sa na rovinu, že tie štatistiky, čo sa týka zatknutí a riešení takýchto deliktov, tých marihuanových, je strašne veľa. To, čo už keď sa bavíme o pervitíne, to sa, to sa bavíme väčšinou o organizovaných skupinách drogovej mafie, ktoré ale, predstavte si, majú tú výhodu oproti tým užívateľom marihuany, že sú súčasťou organizovanej skupiny zločineckej a v prípade, že niekto z tej organizovanej zločineckej skupiny vypovedá, má poľahčujúce okolnosti. A to je ten príklad zo Serede tých drogových dílerov a výrobcov drog, ktorí dostali že sedem alebo osem rokov. A to vyrábali drogy že desiatky rokov. To, to je, keď vyrábate pervitín, vy kontaminujete prostredie. Normálne v bytovkách, kde sa pervitín vyrába, tam sa používa červený fosfor, ktorý je karcinogénny. Tá bytovka by sa mala normálne že buď struhnúť, alebo zrenovovať. Steny, šachty, všetko, pretože to je karcinogénne. Takže len toľko, hej. A títo ľudia, títo ľudia dostávajú nižšie sadzby, nižšie trestné sadzby ako niekto, kto je prichytený že dvakrát s marihuanou. A tu je ten zásadný rozdiel. Preto, preto to aj dáva ten zmysel, že sa viac fokusujeme a viac rozprávame o tej marihuane, marihuane, nerozprávame o tých iných drogách. A ja vám poviem ďalšiu vec. Každý sudca na súdnom konaní, keď rozhoduje o niekom, kto má marihuanu a kto má pervitín, tak ten rozdiel vie jasne posúdiť. A ja som sa rozprával so sudcami, rozprával som sa s ľuďmi, ktorí týchto ľudí súdili, aj s právnikmi, tí majú jasne, jasne dané v tom, že keď je niekto zamotaný v tvrdých drogách, tak dostáva automaticky tresty. Tam tí sudcovia sa nad tým nezamýšľajú, ale majú, sú limitovaní tými vysokými trestami. A keď sa bavíme o nejakých faganoch, ktorí sa nedajú poučiť, druhýkrát, tretíkrát ho chytia a hrozí mu že desať, pätnásť rokov. A dobre vedia, že to je mladý, 23-ročný chalan, ktorý bude do štyridsiatky, do štyridsiatky sedieť v base. Skončil, skončil. Takže len toľko. Čiže neberme to tak, že si urobíme naozaj nejaký drogový klondike, prosím pekne. Ďakujem.